**[Proiectul Gradina din fereastra](https://www.ccdg.ro/proiecte/gradina-din-fereastra1/prezentare-gradina-din-fereastra)**

Publicat: Miercuri, 02 Octombrie 2019 14:38

**PROIECTUL „GRĂDINA DIN FEREASTRĂ”**

- Proiect dedicat unităților școlare care participă la Programul Eco-Schools -

 Ediția 2022/2023

***Scopul:*** **Proiectul „Grădina din fereastră”**își propune să implice un număr mare de copii și tineri în plantarea și îngrijirea plantelor medicinale și aromatice, încurajându-i să dezvolte Programul internațional Eco-Schools prin activități desfășurate în familie.

***Perioada de desfășurare:***  **ianuarie - iunie.**

***Obiective:***

*I. Proiectul „Grădina din fereastră” urmărește:*

- să trezească interesul pentru îngrijirea mediului înconjurător şi pentru protejarea naturii;

- să asigure cadrul de exersare şi cultivare a diferitelor înclinaţii şi aptitudini.

*II. Prin acest proiect, participanții vor reuși:*

- să valorifice corespunzător informațiile în ceea ce privește plantarea și îngrijirea plantelor medicinale și aromatice;

- să demonstreze capacităţi de lucru în echipă, colaborând cu ceilalţi membri ai familiei;

- să dezvolte valori morale şi etice cu privire la mediul înconjurător;

- să formeze deprinderi şi aptitudini de lucru specifice acestei preocupări;

- să-și formeze un stil de viață sănătos, prin folosirea în alimentație a plantelor medicinale și aromatice.

***Rezultate așteptate:*** Prin implementarea acestui proiect se estimează să se obţină:

Valorificarea cunoștințelor în ceea ce privește plantarea și îngrijirea plantelor medicinale și aromatice;

Formarea unor comportamente responsabile faţă de natură;

Formarea unui stil de viață sănătos și responsabil prin consumul de plante aromatice și a ceaiurilor din plante medicinale;

Crearea unor valori etice şi morale faţă de natură.

***Diseminare:*** Activitatea în sine și rezultatele ei vor fi diseminate pe rețelele de socializare, pe site-ul școlii etc.

**PARTICIPAREA LA CONCURS**

***Condiţii de participare:***

La Concursul organizat în cadrul proiectului pot participa toți copiii/elevii care fac parte din unitățile școlare înscrise în Programul Eco-Schools. Ei trebuie să demonstreze că au realizat o mică „grădină” de apartament cu plante medicinale și aromatice (formată din cel puțin 5 ghivece în care au plantat personal). În acest sens, pentru fiecare etapă, vor realiza fotografii prin care să demonstreze ulterior implicarea în activitate.

***Termene***

Concurenții vor trimite profesorului coordonator al proiectului **patru fotografii** cu etapele de lucru *(însămânțare, apariția plantelor, dezvoltarea plantelor, aspectul final*) și rezultatele obținute. *Termen - 1 Mai*

La nivelul unității școlare, vor fi selectați câte **trei** câștigători pentru fiecare categorie de vârstă, iar rezultatele finale vor fi trimise la CCDG, pe email. Sunt acceptate doar materialele complete - cu poze din toate etapele. *Termen - 15 Mai*

Din totalul materialelor primite, Juriul CCDG va selecta câștigătorii la nivel național - **câte trei pentru fiecare categorie de vârstă.**

***Categorii de vârstă***

Categoria **≤ 10 ani**;

Categoria**11-14 ani**;

Categoria**≥ 15 ani**.

***Finalitate și diseminarea rezultatelor proiectului***

CCDG va oferi **diplome de participare** pentru concurenții selecționați, dar și **diplome și premii** pentru câștigătorii la nivel național.

Vor fi acordate **3 PREMII** - locul I, locul II și locul III, **pentru fiecare categorie de vârstă.**

Premiile constau în cărți și jocuri educative.

Rezultatele vor fi afișate pe site-ul [www.ccdgro](http://www.ccdgro/) și pe pagina de FB a CCDG. *Termen - 5 iunie*

Premiile vor fi expediate câștigătorilor în perioada *5-15 iunie.*

Pozele cu minigrădinile premiate vor fi postate pe pagina de FB a CCDG, cu respectarea regulilor GDPR.

**Notă - PARTICIPAREA LA CONCURS ESTE GRATUITĂ**